open-index/open-wikipedia-markdown huggingface dataset:
3 பி. ஹெச். கே.

**3 பி. ஹெச். கே.** (*3BHK*) 2025-இல் வெளிவந்த இந்தியத் தமிழ்த் திரைப்படமாகும். நாடகம் தொடர்பான இப்படத்தை ஸ்ரீ கணேஷ் எழுதி இயக்கினார். அரவிந்த் சச்சிதானந்தம் எழுதிய 3பி. ஹெச். கே. வீடு என்ற சிறுகதையை அடிப்படையாகக் கொண்ட, இத்திரைப்படத்தை சாந்தி டாக்கீஸ் சார்பாக அருண் விஸ்வா தயாரித்தார். சித்தார்த், சரத்குமார், தேவயானி, மீத்தா ரகுநாத், சைத்ரா ஜே ஆச்சார், யோகி பாபு ஆகியோர் முக்கிய வேடங்களில் நடித்திருந்தனர்.

## கதைச்சுருக்கம்
வாசுதேவன், அவருடைய மனைவி சாந்தி, மகன் பிரபு, மகள் ஆர்த்தி என நால்வரும் ஒரு நடுத்தரக் குடும்பத்தில் வாழ்ந்து வருகின்றனர். இவர்களின் ஒரே இலட்சியம் பணத்தை மிச்சப்படுத்துவது, சொந்த வீட்டை வாங்குவது. இவர்களின் கனவைக் காகிதத்தில் எழுதி வருகின்றனர். இவர்கள் சேமிக்கும் பணம், ஒரு குறிப்பிட்ட காலத்தில் பல்வேறு வழியில் செலவாகிறது. ஆனால் இறுதியாக இவர்கள் சொந்தமாக வீடு வாங்கினார்களா? இல்லையா? என்பது கதைக்கருவாகும்.

## நடிகர், நடிகையர்
* சித்தார்த் - பிரபு, வாசுதேவனின் மகன்
* சரத்குமார் - வாசுதேவன் 
* தேவயானி - சாந்தி, வாசுதேவனின் மனைவி 
* மீத்தா இரகுநாத் - ஆர்த்தி, வாசுதேவனின் மகள், பிரபுவின் தங்கை
* சைத்ரா ஜே. ஆச்சார் - ஐஸ்வர்யா "ஐசு", பிரபு மீது காதல் கொள்பவர்
* யோகி பாபு - பாபு, வீட்டுத் தரகர்
* சுப்பு பஞ்சு அருணாச்சலம் - முரளி
* விவேக் பிரசன்னா - பிரபுவின் மேலாளர் 
* தலைவாசல் விஜய் - மதுவின் தந்தை
* திலீபன் கிருஷ்ணமூர்த்தி
* கார்த்திக் சிவகுமார் - அவராகவே (குரல் கொடுப்பவராக மட்டும்)

## பாடல்கள்

## மேற்கோள்கள்
 

பகுப்பு:2025 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:தேவயானி நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
சூர்யாகறா சட்டமன்றத் தொகுதி

**சூர்யாகறா சட்டமன்றத் தொகுதி** *(Suryagarha Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முங்கேர் மாவட்டத்தில் அமைந்துள்ளது. சூர்யாகறா, முங்கேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
|
மிர்மிகோமேண்டிசு

**மிர்மிகோமேண்டிசு** (*Myrmecomantis*) என்பது *நானோமேண்டிடே* குடும்பத்தைச் சேர்ந்த கும்பிடுபூச்சி பேரினமாகும். இது ஒற்றை வகை சிற்றினத்தினை உடைய பேரினமாகும். இது ***மிர்மிகோமேண்டிசு அட்ரா*** என்ற ஒற்றை சிற்றினத்தால் குறிக்கப்படுகிறது. இது பொதுவாக **எறும்பு கும்பிடுபூச்சி** என்று அழைக்கப்படுகிறது. முதிர்ச்சியடைந்த பூச்சியும் பாதுகாப்பிற்காக எறும்பு போன்று ஒப்புமைபோலியினை நம்பியிருக்கும் ஒரு இனமாகும்.

## மேற்கோள்கள்

பகுப்பு:கும்பிடுபூச்சிகள்
பகுப்பு:கணுக்காலி பேரினங்கள்
கைரோமேண்டிசு

**கைரோமேண்டிசு** (*Gyromantis*) என்பது *நானோமேண்டிடே* குடும்பத்தைச் சேர்ந்த கும்பிடுபூச்சி பேரினமாகும். இப்பேரினத்தின் கீழ் இரண்டு சிற்றினங்கள் வகைப்படுத்தப்பட்டுள்ளன. இவை மரப்பட்டை கும்பிடுபூச்சி என்று அழைக்கப்படுகின்றன.

**கைரோமேண்டிசு ரொளசி* (முள் பட்டை கும்பிடுபூச்சி)
**கைரோமேண்டிசு ஓசிடெண்டாலிசு* (கிழக்கத்திய பட்டை கும்பிடுபூச்சி)

## மேற்கோள்கள்

பகுப்பு:கும்பிடுபூச்சிகள்
பகுப்பு:கணுக்காலி பேரினங்கள்
வத்தேரா

**வத்தேரா** (*Vaddera, Vadde, Waddera, Vadar*) எனப்படுவோர் ஆந்திர பிரதேசம், தமிழ்நாடு, மகாராஷ்டிரா மற்றும் இந்தியாவில் உள்ள வேறு சில மாநிலங்களில் வாழுகின்ற ஓர் இனக்குழுவினர் ஆவர்.

பாரம்பரியமாக வத்தேரா மக்கள் கல் வெட்டும் தொழிலில் ஈடுபட்டு வந்தாலும், பலர் விவசாயக் கூலி வேலைகளுக்கு மாற வேண்டியிருந்தது. பொதுவாக உயர் சாதியினரால் நிதியளிக்கப்பட்டு நடத்தப்படும் இயந்திரமயமாக்கலின் விளைவுகள், இந்த மாற்றத்திற்குக் காரணமாக அமைந்தன, மேலும் இந்தப் பிரச்சினைகளை அரசாங்கம் அங்கீகரித்ததன் காரணமாக, அவர்கள் இதர பிற்படுத்தப்பட்ட வகுப்பினராகக் குறிப்பிடப்பட்டுள்ளனர்.

## மேற்கோள்கள்

பகுப்பு:தெலுங்குச் சமூகங்கள்
பகுப்பு:தமிழரில் சாதிகள்
பகுப்பு:இந்திய இனக்குழுக்கள்
என். செளந்தர பாண்டியன் (சமயநல்லூர்)

**என். செளந்தர பாண்டியன்** (*N. Soundarapandian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் சமயநல்லூர் பகுதியினைச் சேர்ந்தவர். மதுரை அமெரிக்கன் கல்லூரி பள்ளியில் பள்ளிக் கல்வியினையும், மதுரை கல்லூரி, சென்னை சட்டக் கல்லூரியிலும் முறையே இளங்கலை, இளங்கலைச் சட்டக் கல்வியினைப் பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சமயநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1950 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
எசு. ஏ. தங்கராஜன்

**எசு. ஏ. தங்கராஜன்** (*S. A. Thangarajan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் திண்டுக்கல் நகரைச் சேர்ந்தவர். சென்னை பெரம்பூரில் பள்ளிக் கல்வியினை முடித்துள்ளார். இந்தியப் பொதுவுடமைக் கட்சியினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திண்டுக்கல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1932 பிறப்புகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
பகுப்பு:திண்டுக்கல் மாவட்ட மக்கள்
பாசமுள்ள பாண்டியரே

***பாசமுள்ள பாண்டியரே*** (*Pasamulla Pandiyare*) என்பது 1997 ஆம் ஆண்டு வெளியான  தமிழ், அதிரடி நாடகத் திரைப்படமாகும். கல்யாணி முருகன் தயாரித்த இப்படத்தை டி. பி. கஜேந்திரன் இயக்கினார். இப்படத்தில் ராஜ்கிரண், மீனா, ரோஜா ஆகியோர் முன்னணி வேடங்களில் நடித்தனர். எம். என். நம்பியார், நிழல்கள் ரவி, அலெக்ஸ், சங்கிலி முருகன், வடிவேலு, செந்தில் ஆகியோர் துணை வேடங்களில் நடித்தனர். இது 1997 சூன் 6 அன்று வெளியானது.

## கதைக்களம்
பாண்டியர் நேசமணியின் குடும்பத்தினரால் தத்தெடுக்கப்பட்ட ஒரு நல்ல மனிதர். குடும்பம் பாண்டியர் வசம் வீட்டையும், ஈஸ்வரமூர்த்தி வசம் பிற சொத்துக்களையும் விட்டுவிட்டு, மலேசியாவுக்கு குடிபெயர்கிறது. திறமையான குறிசொல்லியான வெள்ளையம்மா பாண்டியரை விரும்பிகிறாள். நேசமணியின் மகள் தனலட்சுமி தன் கணவர் நாகராஜா மற்றும் மகள் ரேவதியுடன் இந்தியா திரும்புகிறார். ரேவதி பாண்டியர் மீது காதல் கொள்கிறாள். வெள்ளையம்மா தனலட்சுமியின் கைரேகையைப் பார்த்து  அவளது சொல்லப்படாத ரகசியக் கதையைக் கண்டுபிடிக்கிறாள். பின்னர், நாகராஜாவும் ஈஸ்வரமூர்த்தியும் சேர்ந்து வெள்ளையம்மாவைக் கொல்கின்றனர். வெள்ளையம்மா கொலைப் பழிக்காக அப்பாவி பாண்டியர் கைது செய்யப்படுகிறார். பாண்டியர் தன் மீதான கொலைக் குற்றச்சாட்டிலிருந்து எப்படி மீள்கிறார் என்பதே மீதிக் கதையாகும்.

## நடிகர்கள்

## தயாரிப்பு
*[[என் ராசாவின் மனசிலே]]* படத்திற்குப் பிறகு மீனாவுடன் ராஜ்கிரண் இரண்டாவது முறையாக இந்தப் படத்தில் ஜோடி சேர்ந்தார். 

## பாடல்கள்
இப்படத்திற்கு தேவா இசையமைத்தார்.

## வரவேற்பு
இடைவேளை வரை கதையே நகராம் இருப்பது சிரமமாக உள்ளது என்று *[[கல்கி (இதழ்)|கல்கியின்]]* ஜி கூறுகிறினார். அதன் பின்னர் நகரும் கதைக்களமும் சிரமப்படுத்துகிறது என்றார். ஆனால் அவர் பாத்திமா பாபுவின் நடிப்பைப் பாராட்டினார். ஆனால் பாத்திமாவின்  ஒப்பனையை விமர்சித்தார். தேவாவின் இசையில் பெரிதாக ஏதுவும் இல்லை என்று கூறினார். கஜேந்திரன் படத்தில் குறைந்தது நான்கு சிறப்பு அம்சங்களையாவது தந்திருக்கலாம் என்று கூறி அவர் விமர்சனத்தை முடித்தார்.  அடுத்தடுத்து வெளியான ராஜ்கிரணின் படங்கள் பார்வையாளர்களிடையே எதிர்பார்ப்பை ஏற்படுத்தியதால் கஜேந்திரன் படம் வணிக ரீதியாக தோல்வியடைந்தது. மேலும், தனக்காக ஒரு சாதாரண கதையைத் தேர்ந்தெடுத்து அவர் தவறு செய்தார்.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1997 தமிழ்த் திரைப்படங்கள்
ப. முத்துசாமி

**ப. முத்துசாமி** (*P. Muthusamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் விருதாளைப்பட்டி கிராமத்தினைச் சேர்ந்தவர். வேடசந்தூர் அரசு உயர்நிலைப் பள்ளியில் பள்ளிக் கல்வியினையும், சிதம்பரம் அண்ணாமலைப் பல்கலைக்கழகத்திலும், மதுரை தியாகராயர் கல்லூரியிலும், சென்னை சட்டக் கல்லூரியிலும் கல்லூரிக் கல்வியினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1971, 1989ஆம் ஆண்களில் தமிழ்நாடு சட்டமன்றத்திற்கு நடைபெற்ற தேர்தலில் வேடசந்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1937 பிறப்புகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு: திராவிட முன்னேற்றக் கழக அரசியல்வாதிகள்
திருவாங்கூர் கொச்சி சட்டப்பேரவைத் தேர்தல், 1954

**திருவாங்கூர் கொச்சி சட்டப்பேரவைத் தேர்தல், 1954** (*1954 Travancore-Cochin Legislative Assembly election*) என்பது இந்திய மாநிலமான திருவாங்கூர்-கொச்சி சட்டமன்றத்திற்கான தேர்தல்கள் ஆகும். இத்தேர்தல்கள் 1954 பிப்ரவரி 15 அன்று நடைபெற்றன. இச்சட்டமன்றத்தில் உள்ள 106 தொகுதிகளுக்கும் 265 வேட்பாளர்கள் போட்டியிட்டனர். 11 இரு உறுப்பினர் தொகுதிகளும் 95 ஒற்றை உறுப்பினர் தொகுதிகளும் இதில் இருந்தன. இவற்றில், ஒரு தனி உறுப்பினர் தொகுதியும், ஒரு இரு உறுப்பினர் தொகுதியும் பட்டியல் இனத்தவருக்கு ஒதுக்கப்பட்டன.  இந்தத் தேர்தலில் முக்கியப் போட்டி இந்திய தேசிய காங்கிரசு, இடதுசாரிகளின் ஐக்கிய முன்னணி இடையே இருந்தது. திருவாங்கூர் தமிழ்நாடு காங்கிரசு சில தமிழ்நாட்டுத் தொகுதிகளில் குறிப்பிடத்தக்கதாக இருந்தது.

## முடிவுகள்
### சுருக்கம்

!colspan=10|
|- style="background-color:#E9E9E9; text-align:center;"
! class="unsortable" |
! கட்சி  !! கொடி !! போட்டியிட்ட இடங்கள்  !! வெற்றி !! மாற்றம்  (இடங்கள்) !! %  இடங்கள்
! வாக்கு !!  வாக்கு % !! வாக்கு மாற்றம்வாக்கு %
|-
| style="background-color: " |
| இந்திய தேசிய காங்கிரசு
| 
| 115 || 45 ||  1 || 38.46 || 17,62,820 || 45.32 ||  9.88
|-
| width="1px" bgcolor="" |
| இந்திய பொதுவுடமைக் கட்சி
| 
| 36 || 23 || *New* || 19.66 || 6,52,613 || 16.78 || *புதிது*
|-
| width="1px" bgcolor="" |
| பிரஜா சோசலிச கட்சி
|
| 38 || 19 || *New* || 16.24 || 6,32,623 || 16.26 || *புதிது*
|-
|  width="1px" bgcolor="" |
| திருவாங்கூர் தமிழ்நாடு காங்கிரசு
|
| 16 || 12 ||  4 || 10.26 || 2,37,411 || 6.10 ||  0.18
|-
| bgcolor=""|
| புரட்சிகர சோசலிசக் கட்சி
|
| 12 || 9 ||  3 || 7.69 || 212354 || 5.46 ||  1.98
|-
| bgcolor=""|
| சுயேச்சை
|
| 47 || 9 ||  28 || 7.69 || 3,91,612 || 10.07 || N/A
|- class="unsortable" style="background-color:#E9E9E9"
! colspan = 3|
! style="text-align:center;" | மொத்த இடங்கள் !! 117 ( 9)!! style="text-align:center;" | வாக்காளர்கள்!! 52,51,560 !! style="text-align:center;" |வாக்கு பதிவு !! colspan = 2|38,89,836 (74.07%)
|}

## தொகுதி வாரியாக

## மாநில மறுசீரமைப்பும் இணைப்பும்
1956ஆம் ஆண்டு நவம்பர் 1 ஆம் தேதி, மாநில மறுசீரமைப்புச் சட்டத்தின் கீழ், திருவாங்கூர்-கொச்சி மாநிலம், மதராசு மாநிலத்தின் மலபார் மாவட்டம் (போர்ட் கொச்சி, இலட்சத்தீவுகள் உட்பட), தென் கன்னட மாவட்டத்தின் காசர்கோடு வட்டம், அமிண்டிவ் தீவுகள் ஆகியவற்றுடன் இணைக்கப்பட்டு கேரளா உருவாக்கப்பட்டது. திருவாங்கூர்-கொச்சியின் தெற்குப் பகுதியான அகத்தீசுவரம், தோவாளை, கல்குளம், விளவங்கோடு, செங்கோட்டை ஆகிய ஐந்து வட்டங்கள் திருவாங்கூர்-கொச்சியிலிருந்து சென்னை மாநிலத்திற்கு மாற்றப்பட்டன. மறுசீரமைப்பிற்குப் பிறகு, சட்டமன்றத் தொகுதிகள் 106 இடங்களிலிருந்து 117 ஆக 1954லும், 1957-இல் 126 ஆக அதிகரித்தன.

## மேற்கோள்கள்

பகுப்பு:இந்தியத் தேர்தல்கள்
இலக்கிசராய் சட்டமன்றத் தொகுதி

**இலக்கிசராய் சட்டமன்றத் தொகுதி** *(Lakhisarai Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது லக்கிசராய் மாவட்டத்தில் அமைந்துள்ளது. இலக்கிசராய், முங்கேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 
## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
மொஞ்சனூர் பி. இராமசாமி

**மொஞ்சனூர் பி. இராமசாமி** (*Monjanoor Ramasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கரூர் மாவட்டம் மொஞ்சனூரைச் சேர்ந்தவர். இளங்கலைப் பட்டம் பெற்றுள்ள இராமசாமி, திராவிட முன்னேற்றக் கழகத்தினைச் சார்ந்தவர். இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரவக்குறிச்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1937 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:திண்டுக்கல் மாவட்ட மக்கள்
டம்போ, புரூக்ளின்

**டம்போ** (**DUMBO**, ஆங்கிலத்தில் மன்ஹாட்டன் புரூக்லின் பாலத்தின் கீழடி என்பதன் சுருக்கம் - *Down Under the Manhattan Brooklyn Overpass*) நியூயார்க் நகரத்தின் புரூக்ளின் மாவட்டத்தில் உள்ள ஓர் புறநகர்ப் பகுதியாகும். இது இரு பகுதிகளாக உள்ளது; ஒரு பகுதி மன்ஹாட்டன் பாலத்திற்கும் புரூக்ளின் பாலத்திற்கும் இடைபட்ட பரப்பாகும். இந்தப் பாலங்கள் கிழக்கு ஆற்றின் குறுக்கே புரூக்ளினையும் மன்ஹாட்டனையும் இணைக்கின்றன. மற்ற பகுதி மன்ஹாட்டன் பாலத்தின் கிழக்குப் புறத்தில்  வினேகர் ஹில் வரையிலானப் பரப்பாகும்.  இதன் எல்லைகளாக வடக்கில் பூரூக்ளின் பாலப் பூங்காவும் மேற்கில் புரூக்ளின் பாலமும் தெற்கில் புரூக்ளின் ஹைட்சும் கிழக்கில் வினேகர் ஹில்லும் உள்ளன.   

இப்பகுதி வரலாற்றில் பல பெயர்களில் அழைக்கப்பட்டு வந்துள்ளது; கையர்வில், இராபைலீ, ஒலிம்பியா, & வாலென்டாசுவில். இது முதன்மையாக  குறுங்கப்பல்கள் நிறுத்துமிடமாக இருந்தது தொடர்பாக இங்கு 19வது- மற்றும் துவக்க 20வது-நூற்றாண்டு கால  தொழில் மற்றும் சரக்கக கட்டிடங்களைக் காணலாம். சாலைகள் பெல்ஜிய செங்கற்களைக் கொண்ட  பாவு சாலைகளாக இருந்தன.  இருபதாம் நூற்றாண்டின் பிற்பகுதியில் இப்பகுதியின் பெரும்பாலானக் கட்டிடங்களை டேவிட் வாலென்டாசு என்னும் நிலவணிகர் வாங்கி உயர்தர குடியிருப்பு மற்றும் வணிக கட்டிடங்களாக மாற்றி அமைத்தார். தொடர்ந்து இப்பகுதி  காட்சியகங்களுக்கு புகழ்பெற்றது. தற்போது இப்பகுதி தொழிற்நுட்ப மையமாகவும் தொடக்கநிலை வணிக மையமாகவும் விளங்குகின்றது.

## மேற்கோள்கள்

## குறிப்புகள்


## மேலும் அறிய
* 
* 

## வெளி இணைப்புகள்

* Discovering Dumbo Slideshow, *[[The New York Times]]*, October 29, 2007

பகுப்பு:நியூயார்க் நகரம்
இரா. மூக்கன்

**இரா. மூக்கன்** (*R. Mookkan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் கண்ணப்பாடி கிராமத்தினைச் சேர்ந்தவர். செங்காட்டுப்பள்ளி அரசு உயர்நிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உப்பிலியாபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1951 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
கப்பச்சம்பா

**கப்பச்சம்பா** *(Kappa Samba)* என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். இட்லி தோசைக்கு ஏற்ற இரகமாக உள்ள இதன் தானியம், தடித்தும், (மோட்டா இரகம்)  அரிசி சிவப்பு நிறத்திலும் காணப்படுகிறது.

## காலம்
நீண்ட கால அளவில் அறுவடைக்கு தயாராகும் இந்த நெல் வகை, **160 - 165** நாட்களில் முதிர்வடைவதாக கூறப்படுகிறது. சம்பா பருவத்தில் நடவு செய்யக்கூடிய இந்நெல் இரகம், நாற்றங்கால் வயது 40 நாட்களாக உள்ளது.

## சாகுபடி
நாற்று விட்டு நடவு முறையில் சாகுபடி செய்யப்படும் இது, களிமண் மற்றும் மணல் கலந்த களிமண் பாங்கான நிலங்களில் பயிரிட ஏற்றதாக கூறப்படுகிறது. மேலும் பூச்சி மற்றும் நோய் எதிர்ப்புத் தன்மையுடனான  கப்பச் சம்பா, பூக்கும் பருவத்தில் நெற்கதிர்களின் நெல் நுனியில் ஊசிப் போன்ற வெள்ளை நிற முட்கள் காணப்படுவதாகவும், நெல்மணிகள் முதிர்வடையும் நிலையில் அது உதிர்ந்து விடுவதாகவும் கருதப்படுகிறது.

## மகசூல்
சராசரியாக **121.6** சதமமீட்டர் உயரமும், அதிகபட்சமாக **131.1** சதமமீட்டர் உயரமும் வளரக்கூடிய இந்த இரக நெற்கதிர்களின் நீளம், **21.2 - 22.0** சதமமீட்டராகவும்,  நெற்கதிரில் உள்ள நெல்மணிகளின் எண்ணிக்கை **147 - 170** என கணக்கிடப்பட்டுள்ளது. மேலும் ஆயிரம் நெல்மணிகளின் எடை **23.878** கிராம் உள்ள இந்நெல் வகை, நெல்லின் மகசூல் ஒரு எக்டேருக்கு சராசரியாக **1,500** கிலோவாகவும் (20 மூடைகள்), வைக்கோலின் மகசூல் **1,500** (20 கட்டுகள்) கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.

### நெல்மணியின் இயல்பு
கப்பச்சம்பாவின் நெல்மணிகளின் இயல்பானது, பூக்கும் பருவத்தில் பச்சை நிறமாகவும், பால்பிடிக்கும் நேரத்தில் பச்சை நிறத்தில் கருமை நிற வார்ப்புகளுடனும், முதிர்ச்சிப்  பருவத்தில் மஞ்சள் நிறமாகவும் காணப்படும்.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
இரா. பிச்சைமுத்து

**இரா. பிச்சைமுத்து** (*R. Pitchamuthu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் எசணை கிராமத்தினைச் சேர்ந்தவர். எசணை அரசு உயர்நிலைப் பள்ளியில் கல்வி பயின்றுள்ளார். இந்திய பொதுவுடமைக் கட்சியினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரம்பலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1949 பிறப்புகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
க. அண்ணாதுரை

**க. அண்ணாதுரை** (*K. Annadurai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் வரகூர் கிராமத்தினைச் சேர்ந்தவர். பெரம்பலூர் அரசு மேனிலைப் பள்ளியில் பள்ளிக் கல்வியினைப் பயின்றுள்ளார். பின்னர் திருச்சிராப்பள்ளி பெரியார் அரசுக் கலைக் கல்லூரியிலும், தஞ்சாவூர் அரசு மருத்துவக் கல்லூரியில் மருத்துவர் படிப்பினையும் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வரகூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1953 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
ஜாப்ராபாத் மாவட்டம்

**ஜாப்ராபாத் மாவட்டம்** (*Jafarabad District*), பாகிஸ்தான் நாட்டின் பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் தேரா அல்லா யார் நகரம் ஆகும். தேரா அல்லா யார் நகரம், மாகாணாத் தலைநகரான குவெட்டாவிற்கு 355 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு 234 கிலோமீட்டர் தொலைவிலும் உள்ளது. 1987ஆம் ஆண்டில் நசீராபாத் மாவட்டப் பகுதிகளைக் கொண்டு ஜாப்ராபாத் மாவட்டம் நிறுவப்பட்டது. 
## மாவட்ட எல்லைகள்
ஜாப்ராபாத் மாவட்டத்திற்கு வடக்கே , கிழக்கே சிந்து மாகாணம், தெற்கே உஸ்தா முகமது மாவட்டம் மற்றும் மேற்கே நசீராபாத் மாவட்டம்  எல்லைகளாக உள்ளது. 

## மாவட்ட நிர்வாகம்
ஜாப்ராபாத் மாவட்டம் இரண்டு வருவாய் வட்டங்களைக் கொண்டுள்ளது.

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 81,562 குடியிருப்புகள் கொண்ட ஜாப்ராபாத் மாவட்டத்தின் மக்கள் தொகை 5,94,558 ஆகும். பாலின விகிதம் 100 பெண்களுக்கு 102.79 ஆண்கள் வீதம் உள்ளனர். சராசரி எழுத்தறிவு 35.53% ஆகும். இதன் மக்கள் தொகையில் 10 வயதிற்குட்பட்ட குழந்தைகள் 224,911 (37.83%) ஆகும். நகர்புறங்களில் 1,63,393 (27.48%) மக்கள் வாழ்கின்றனர்.
## சமயங்கள்
இம்மாவட்டத்தில் 98.03% மக்கள் இசுலாம் சமயத்தையும், 1.84% மக்கள் இந்து சமயத்தையும் மற்றும் பிற சமயங்களை 0.43% பேர் பின்பற்றுகின்றனர்.  
### மொழிகள்
இம்மாவட்டத்தில்  பலூச்சி மொழி, சிந்தி மொழி, பிராகுயி மொழி, சராய்கி மொழிகள் பேசப்படுகிறது. 
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
ஏ. செங்குட்டவன்

**ஏ. செங்குட்டவன்** (*A. Senguttuvan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மயிலாடுதுறை மாவட்டம் பூம்புகாரைச் சேர்ந்தவர். மயிலாடுதுறை கூறைநாடு நகராட்சி உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மயிலாடுதுறை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1936 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
எப்டைல்பாரபென்

**எப்டைல்பாரபென்** (*Heptylparaben*) என்பது C14H20O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எப்டைல் 4 ஐதராக்சி பென்சோயேட்டு என்ற பெயராலும் அறியப்படுகிறது.  C7H15(C6H4OHCOO) என்ற அமைப்பு வாய்ப்பாட்டாலும் இச்சேர்மத்தை அடையாளப்படுத்தலாம். பாரா-ஐதராக்சி பென்சாயிக் அமிலத்தினுடைய எப்டைல் எசுத்தராக இச்சேர்மம் வகைப்படுத்தப்படுகிறது. பாராபென்கள் எனப்படும் சேர்மங்களின் வகுப்பில் எப்டைல்பாரபென் உறுப்பினராகவும் உள்ளது.

மைக்ரோபுல்பைபர் உள்ளிட்ட சில நுண்ணுயிரிகளின் மூலமாக எப்டைல்பாரபென் உற்பத்தி செய்யப்படுவதாகக் கண்டறியப்பட்டுள்ளது

உணவுச் சேர்  பொருளாக ஐ209 என்ற எண்ணால் அடையாளப்படுத்தப்படுகிறது. பாதுகாப்புப் பொருளாகப் பயன்படுத்தப்படுகிறது. 

## மேற்கோள்கள்

பகுப்பு:பாரபென்கள்
பகுப்பு:அரோமாட்டிக் சேர்மங்கள்
ஐசோபுரோப்பைல்பாரபென்

**ஐசோபுரோப்பைல்பாரபென்** (*Isopropylparaben*) என்பது C10H12O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐசோபுரோப்பைல் 4- ஐதராக்சிபென்சோயேட்டு என்ற பெயராலும் அறியப்படுகிறது. பாராபென்கள் எனப்படும் சேர்மங்களின் வகுப்பில் ஐசோபுரோப்பைல்பாரபென் உறுப்பினராகவும் உள்ளது.

## தயாரிப்பு
ஐசோபுரோப்பைல்பாரபென், குறைந்த வெப்பநிலையில் ஐசோபுரோப்பனால், தயோனைல் குளோரைடு மற்றும் பாரா-ஐதராக்சிபென்சாயிக் அமிலம் ஆகியவற்றை படிப்படியாகச் சேர்த்து தொடர்ந்து வினை கலவையை சூடாக்குவதன் மூலம் உருவாகிறது.

## மேற்கோள்கள்

## வெளி இணைப்புகள்
* Final amended report on the safety assessment of Methylparaben, Ethylparaben, Propylparaben, Isopropylparaben, Butylparaben, Isobutylparaben, and Benzylparaben as used in cosmetic products

பகுப்பு:பாரபென்கள்
பகுப்பு:ஐசோபுரோப்பைல் எசுத்தர்கள்
உஸ்தா முகமது மாவட்டம்

**உஸ்தா முகமது** (*Usta Muhammad District*), பாகிஸ்தான் நாட்டின் பலூசிஸ்தான்மாகாணத்தின் 37 மாவட்டங்களில் ஒன்றாகும்.  இதன் நிர்வாகத் தலைமையிடம் உஸ்தா முகமது நகரம் ஆகும். உஸ்தாத் முகமது நகரம், மாகாணத் தலைநகரான குவெட்டாவிற்கு தென்கிழக்கே 245 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 782 கிலோமீட்டர் தொலைவிலும் உள்ளது. ஜாப்ராபாத் மாவட்டத்தின் இரண்டு வருவாய் வட்டங்களைக் கொண்டு இம்மாவட்டம் செப்டம்பர் 2022ஆம் ஆண்டில் நிறுவப்பட்டது. 
## மாவட்ட எல்லைகள்
 
உஸ்தா முகமது மாவட்டத்திற்கு வடக்கில் ஜாப்ராபாத் மாவட்டம், கிழக்கில் சிந்து மாகாணம், தெற்கிலும், தென்மேற்கிலும் ஜால் மாக்சி மாவட்டம் எல்லைகளாக உள்ளது. 
## மாவட்ட நிர்வாகம்
உஸ்தா முகமது மாவட்டம் 2 வருவாய் வட்டங்களையும், 20 ஒன்றியக் குழுக்களையும் கொண்டுள்ளது. 

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி உஸ்தா முகமது மாவட்டத்தின் மக்கள் தொகை 2,92,060 ஆகும்.. 

### மொழிகள்
இம்மாவட்டத்தில் பலூச்சி மொழியை 40.18%, சிந்தி மொழியை 24.71%, சராய்கி மொழியை 19.05%,பிராகுயி மொழியை 19.05% பேரும் பேசுகின்றனர். 
### சமயங்கள்
இம்மாவட்டத்தில் இசுலாம் சமயத்தை 97.30% பேரும், இந்து & கிறித்தவ போன்ற சமயங்களை 2.70% பேரும் பின்பற்றுகின்றனர். 
## இதனையும் காண்க
*பலூசிஸ்தானின் (பாகிஸ்தான்) மாவட்டங்கள்
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
பகுப்பு:பலூசிஸ்தான் (பாகிஸ்தான்)
இராச்கிர் சட்டமன்றத் தொகுதி, பீகார்

**இராச்கிர் சட்டமன்றத் தொகுதி** *(Rajgir Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது நாலந்தா மாவட்டத்தில் அமைந்துள்ளது. இராச்கிர், நாலந்தா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
சி. ந. சுவாமி (கலைஞர்)

பத்மசிறீ **சிங்கன்னாச்சார் நரசிம்ம சுவாமி** (*Singannachar Narasimha Swamy*) (1911 - 19 டிசம்பர் 1983) ஓர் இந்தியக் கலைஞர் ஆவார். மைசூரில் உள்ள சாமராஜா தொழில்நுட்ப நிறுவனம் மற்றும் மும்பையிலுள்ள சர் ஜே.ஜே. கலைப் பள்ளியின் முன்னாள் மாணவரும் ஆவார்.சுதந்திர இந்தியாவின் முதல் பிரதமர் ஜவகர்லால் நேரு, காந்தி, மவுண்ட்பேட்டன் பிரபு போன்றவர்களுடன் நட்புடன் இருந்தார். இவரது ஓவியங்கள் மற்றும் பிற கலைப் படைப்புகள் உலகெங்கிலும் உள்ள பல்வேறு அரசு அலுவலகங்கள், அருங்காட்சியகங்கள் மற்றும் தனிப்பட்ட சேகரிப்புகளில் காணப்படுகின்றன.
## பின்னணி
இந்தியாவின் மைசூரில் ஒரு பாரம்பரியக் கலைஞர்களின் குடும்பத்தில் பிறந்த சுவாமி, மைசூர் அரண்மனையில் பொற்கொல்லராக இருந்த தனது தந்தை  சிங்கண்ணாச்சாரியாரால் கலைத்துறைக்கு அறிமுகப்படுத்தப்பட்டார். மைசூர் அரண்மனையின் புகைப்படக் கலைஞராகவும் பின்னர் அரண்மனைக் கலைஞராகவும் தனது வாழ்க்கையைத் தொடங்கிய சுவாமி, புனேவில் உள்ள பிரபாத் படப்பிடிப்பு அரங்கத்தில் தாதாசாகேப் பால்கேவுடன் கலை இயக்குனராகப் பணியாற்றினார். மேலும், கருநாடக மாநில சுற்றுலா மேம்பாட்டுக் கழகத்தின் இயக்குநராகவும், லலித் கலா அகாதமி மற்றும் மத்திய சங்கீத கலா அகாதமியின் உறுப்பினராகவும் இருந்தார். இவரது எண்ணெய் ஓவியங்களில் மவுண்ட்பேட்டன் பிரபுவின் மனைவி எட்வினா மவுண்ட்பேட்டன், மகாத்மா காந்தி போன்ற பலரும் இடம் பெற்றுள்ளனர்.  ஆல்பர்ட் ஐன்ஸ்டைன், வின்ஸ்டன் சர்ச்சில், டேவிட் லோ, இட்லர், [ஜார்ஜ் பெர்னாட் ஷா], [எச். ஜி. வெல்ஸ், பெர்னார்ட் மோண்ட்கோமரி, பிராங்க்ளின் ரூசவெல்ட், போன்ற உலகப் புகழ்பெற்ற ஆளுமைகளின் பென்சில் ஓவியங்களை வரைவதும் அதில் அவர்களை கையெழுத்திட வைப்பதும் சுவாமியின் ஆர்வமாக இருந்தது.
## அங்கீகாரம்
1966 -இல் லலித் கலா அகாதமி விருது வழங்கப்பட்டது. இதைத்தவிர கலைத் துறையில் இவரது பங்களிப்பை அங்கீகரிக்கும் வகையில் இந்திய அரசு1969 ஆம் ஆண்டில் பத்மசிறீ விருதினை வழங்கி கௌரவித்தது. 

மவுண்ட்பேட்டன் பிரபுவின் மனைவி எட்வினா மவுண்ட்பேட்டன், மகாத்மா காந்தி ஆகியோரின் ஓவியங்கள் இவரது ஓவியங்களில் குறிப்பிடத்தக்கது.  இவரால் வரையப்பட்ட  அமெரிக்காவின் 37ஆம் குடியரசுத் தலைவர் ரிச்சர்ட் நிக்சனின் ஓவியம் ஜனவரி 1969 ஸ்பான் பத்திரிகையின் அட்டைப்படத்திற்கு பயன்படுத்தப்பட்டது. டுவைட் டி. ஐசனாவரின் இவரது ஓவியம் அமெரிக்காவின் சுமித்சோனியன் அருங்காட்சியகத்தில் உள்ளது. சுவாமியால் ஜார்ஜ் பெர்னாட் ஷாவுக்கு வழங்கப்பட்ட இரவீந்திரநாத் தாகூரின் ஓவியம் இன்றும் ஷாவின் இல்லத்தில் தொங்கிக்கொண்டிருக்கிறது.

## மேற்கோள்கள்

## வெளி இணைப்புகள்
* Chris Beetles Gallery
* S N Swamy - Gandhi Art

பகுப்பு:பத்மசிறீ விருது பெற்ற கலைத் துறையினர்
பகுப்பு:1983 இறப்புகள்
பகுப்பு:1911 பிறப்புகள்
எத்தில்பாரபென்

**எத்தில்பாரபென்** (*Ethylparaben*) என்பது C9H10O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எத்தில் பாரா-ஐதராக்சி பென்சோயேட்டு என்ற பெயராலும் அறியப்படுகிறது.  HO-C6H4-CO-O-CH2CH3 என்ற அமைப்பு வாய்ப்பாட்டாலும் இச்சேர்மத்தை அடையாளப்படுத்தலாம். பாரா-ஐதராக்சி பென்சாயிக் அமிலத்தினுடைய எத்தில் எசுத்தராக இது வகைப்படுத்தப்படுகிறது. பாராபென்கள் எனப்படும் சேர்மங்களின் வகுப்பில் எத்தில்பாரபென் உறுப்பினராகவும் உள்ளது.

எத்தில்பாரபென் ஒரு பூஞ்சை எதிர்ப்புப் பாதுகாப்புப் பொருளாகப் பயன்படுத்தப்படுகிறது. உணவு சேர்  பொருளாக ஐ214 என்ற எண்ணால் அடையாளப்படுத்தப்படுகிறது. 

எத்தில்பாரபெனின் சோடியம் உப்பான சோடியம் எத்தில் பாரா-ஐதராக்சிபென்சோயேட்டும் இதே பயன்பாடுகளைக் கொண்டுள்ளது. உணவு சேர்  பொருளாக ஐ215 என்ற எண்ணால் அடையாளப்படுத்தப்படுகிறது.

## மேற்கோள்கள்

பகுப்பு:எத்தில் எசுத்தர்கள்
பகுப்பு:பாரபென்கள்
நசீராபாத் மாவட்டம்

**நசீராபாத் மாவட்டம்** (*Nasirabad District*), பாகிஸ்தான் நாட்டின் பலூசிஸ்தான்மாகாணத்தின் 37 மாவட்டங்களில் ஒன்றாகும். 1974ஆம் ஆண்டில் கலாத் மாவட்டத்தின் சில பகுதிகளைக் கொண்டு இம்மாவட்டம் நிறுவப்பட்டது. இதன் நிர்வாகத் தலைமையிடம் தேரா முராத் ஜமாலி நகரம் ஆகும்.  தேரா முராத் ஜமாலி நகரம், மாகாணத் தலைநகரான குவெட்டாவிற்கு தென்கிழக்கே 269 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 1,073 கிலோமீட்டர் தொலைவிலும் உள்ளது. 
## மாவட்ட எல்லைகள்
 
நசீராபாத் மாவட்டத்திற்கு வடக்கே தேரா புக்தி மாவட்டம், வடகிழக்கே சோபத்பூர் மாவட்டம், கிழக்கே ஜாப்ராபாத் மாவட்டம், தென்கிழக்கே உஸ்தா முகமது மாவட்டம் மற்றும் மேற்கே சிபி மாவட்டம் எல்லைகளாக உள்ளது.  
## மாவட்ட நிர்வாகம்
நசீராபாத் மாவட்டம் 6 வருவாய் வட்டங்களாகவும், 31 இம்மாவட்டம் ஒன்றியக் குழுக்களாகப் பிரிக்கப்பட்டுள்ளது.அவைகள் வருமாறு:

### மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 87,516 குடியிருப்புகள் கொண்ட நசீராபாத் மாவட்டத்தின் மக்கள் தொகை 5,63,315 ஆகும். பாலின விகிதம் 100 பெண்களுக்கு 104.54 ஆண்கள் வீதம் உள்ளது. இதன் சராசரி எழுத்தறிவு 28.96% ஆகும்.இதன் மக்கள் தொகையில் 10 வயதிற்குட்பட்ட குழந்தைகள்  216,847 (38.49%) ஆக உள்ளனர்.நகர்புறங்களில்  106,952 (18.99%) மக்கள் வாழ்கின்றனர்.
### சமயங்கள்
இம்மாவட்டத்தில் இசுலாம் 99.26%, இந்து சமயம் 0.66% மற்றும் பிற சமயங்களை 0.08% மக்கள் பின்பற்றுகின்றனர்.
### மொழிகள்
இம்மாவட்டத்தில் பலூச்சி மொழியை 43.21%, பிராகுயி மொழியை 22.27%,.சிந்தி மொழியை 21.16% சராய்கி மொழியை 12.15% மக்கள் பேசுகின்றனர்.
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
இராயபுடி

**இராயபுடி** (*Rayapudi*) என்பது இந்திய மாநிலமான ஆந்திரப் பிரதேசத்தின் தலைநகரான அமராவதியின் நகர்ப்புற அறிவிக்கப்பட்ட பகுதியின் ஒரு பகுதியாகும். ஆந்திரப் பிரதேச மாநிலத்தில் உள்ள குண்டூர் மாவட்டத்தில் உள்ள துள்ளூர் மண்டலத்தில் உள்ள ஒரு கிராமமாகும். இது மண்டல தலைமையகமான துள்ளூரிலிருந்து 3 கி.மீ தொலைவிலும், அருகிலுள்ள நகரமான மங்களகிரியிலிருந்து 17கி.மீ தொலைவிலும் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 4817 ஆகும்.2434 எக்டேர் பரப்பளவில் பரவியுள்ள இக்கிராமத்தில் 1268 வீடுகள் இருந்தன. மொத்த மக்கள் தொகையில் ஆண்கள் 2419 பேராகவும், பெண்கள் 2398பேராகவும் இருந்தனர். பட்டியல் சாதியினர் மக்கள் தொகை 1001 பேர் மற்றும் பட்டியல் பழங்குடியினர் மக்கள் தொகை 75 பேர் என்று கணக்கிடப்பட்டிருந்தது. இந்தக் கிராமத்தில் மக்கள் தொகை கணக்கெடுப்பு இருப்பிட குறியீடு 589964 ஆகும்.

## போக்குவரத்து
இராயபுடி கிராமம் அமராவதி-விசயவாடா சாலை மூலம் இணைக்கப்பட்டுள்ளது. இந்த சாலையில் மாநில அரசு பேருந்துகள் அடிக்கடி இயக்கப்படுகின்றன.
விசயவாடாவின் பண்டிட் நேரு பேருந்து நிலையத்திலிருந்து இந்த வழித்தடத்தில் ஆந்திரப் பிரதேச மாநில சாலைப் போக்குவரத்துக் கழகப்  பேருந்துகள் இயக்கப்படுகின்றன.

## மேற்கோள்கள்

பகுப்பு:அமராவதி மாவட்டம்
பகுப்பு:ஆந்திரப் பிரதேசம்
நெமோதா

**நெமோதா** (Nemotha) என்பது கைமனோபோடிடே குடும்பத்தைச் சேர்ந்த கும்பிடுபூச்சி பேரினங்களுள் ஒன்றாகும். இது *அனாக்சார்ச்சினி* பழங்குடி பிரிவின் கீழ் வருகிறது. இப்பேரினத்தின் கீழ் ***நெமோதா மெட்டாலிகா*** என்ற ஒற்றை விவரிக்கப்பட்ட சிற்றினம் உள்ளது. இந்தச் சிற்றினம் முன்னர் இரிடோப்டெரிகிடேயில் வைக்கப்பட்டது. மேலும் இரண்டு சிற்றினங்களுடன் உருவாக்கப்பட்ட *திரைகொண்டைலோமிமசு* பேரினத்தில் வைக்கப்பட்டுள்ளன. இது ஆசியாவில் காணப்படுகிறது. 

## மேற்கோள்கள்

## வெளியிணைப்புகள்
* 

பகுப்பு:கும்பிடுபூச்சிகள்
பகுப்பு:கணுக்காலி பேரினங்கள்
குரங்குச் சம்பா

**குரங்குச் சம்பா** *(Kurangu Samba)* என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். சோற்றிற்கு ஏற்ற இரகமாக உள்ள இதன் தானியம் மெல்லியதாகவும், (சன்ன இரகம்)  அரிசி வெள்ளை நிறத்திலும் காணப்படுகிறது.

## காலம்
நீண்ட கால அளவில் அறுவடைக்கு தயாராகும் இந்த நெல் வகை, **160 - 165** நாட்களில் முதிர்வடைவதாக கூறப்படுகிறது. சம்பா பருவத்தில் நடவு செய்யக்கூடிய இந்நெல் இரகம், நாற்றங்கால் வயது 40 நாட்களாக உள்ளது.

## சாகுபடி
நாற்று விட்டு நடவு முறையில் சாகுபடி செய்யப்படும் இது, களிமண் மற்றும் மணல் கலந்த களிமண் பாங்கான நிலங்களில் பயிரிட ஏற்றதாக கூறப்படுகிறது. மேலும் பூச்சி மற்றும் நோய் எதிர்ப்புத் தன்மையுடனான குரங்குச் சம்பாவின் நெற்கதிர்கள், மற்ற இரகங்களை விடவும் நீண்டதாக காணப்படுகிறது. மேலும்  நீர்ப்பிடிப்பு மற்றும் வறட்சி என நேரெதிர் சூழலுக்கு ஏற்ற இரகமாக உள்ள இந்நெல் இரகம், முதிர்ந்த நிலையில் சாய்ந்துவிடக்கூடியதாகும்.

## மகசூல்
சராசரியாக **135.7** சதமமீட்டர் உயரமும், அதிகபட்சமாக **149.6** சதமமீட்டர் உயரமும் வளரக்கூடிய இந்த இரக நெற்கதிர்களின் நீளம், **28.0 - 28.9** சதம மீட்டராகவும்,  நெற்கதிரில் உள்ள நெல்மணிகளின் எண்ணிக்கை **208 - 267** என கணக்கிடப்பட்டுள்ளது. மேலும் ஆயிரம் நெல்மணிகளின் எடை **19.161** கிராம் உள்ள இந்நெல், நெல்லின் மகசூல் ஒரு எக்டேருக்கு சராசரியாக **1,725** கிலோவாகவும் (23 மூடைகள்), வைக்கோலின் மகசூல் **1,800** (60 கட்டுகள்) கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது. 

### நெல்மணியின் இயல்பு
குரங்குச் சம்பாவின் நெல்மணிகளின் இயல்பானது, பூக்கும் பருவத்தில் இளம் பச்சை நிறமாகவும், பால்பிடிக்கும் நேரத்தில் கரும்பச்சையாகவும், முதிர்ச்சிப்  பருவத்தில் வைக்கோல் நிறமாகவும் காணப்படும். 

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
ஜால் மாக்சி மாவட்டம்

**ஜால் மாக்சி மாவட்டம்** (*Jhal Magsi District*), பாக்கித்தான் நாட்டில் உள்ள  பலூசிஸ்தான் மாகாணத்தின் 37 மாவட்டங்களில் ஒன்றாகும். மத்திய பலூசிஸ்தானில் அமைந்த இம்மாவட்டத்தின் நிர்வாகத் தலைமையிடம்  காந்தாவா நகரம் ஆகும். மற்றொரு நகரம் ஜால் மாக்சி ஆகும். 
காந்தாவா நகரம் மாகாணத் தலைநகரான குவெட்டாவிற்கு தென்கிழக்கில் 343.4 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கில் 1,168. கிலோமீட்டர் தொலைவிலும் உள்ளது. 
## மாவட்ட எல்லைகள்
ஜால் மாக்சி மாவட்டத்தின் வடக்கில் சிபி மாவட்டம், கிழக்கில் உஸ்தா  முகமது மாவட்டம் & சிந்து மாகாணம்,  தெற்கில் குஸ்தர் மாவட்டம் மற்றும் மேற்கில் கச்சி மாவட்டம் எல்லைகளாக உள்ளது. 
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி  30,953 குடியிருப்புகள் கொண்ட ஜால் மாக்சி மாவட்ட மக்கள் தொகை 2, 03,368. பாலின விகிதம் 100 பெண்களுக்கு 103.49% ஆண்கள் வீதம் உள்ளனர். சராசரி எழுத்தறிவு 30.14% ஆகும்.
10 வயதிற்குட்பட்ட குழந்தைகள்  73,676 (36.23%) ஆக உள்ளனர். நகர்புறங்களில் 24,130 (11.87%) மக்கள் வாழ்கின்றனர்.
### சமயம்
ஜால் மாக்சி மாவட்டத்தில் இசுலாம் 99.19%, இந்து சமயம் 0.80% மற்றும் பிற சமயங்கள் 0.01% மக்கள் பின்பற்றுகின்றனர். 
### மொழிகள்
இம்மாவட்டத்தில் பலூச்சி மொழியை 75.46%, சிந்தி மொழியை 16.33%,  சராய்கி மொழியை 5.76%  மற்றும் பிராகுயி மொழியை 2.09% மக்கள் பேசுகின்றனர்.
## மாவட்ட நிர்வாகம்
 
ஜால் மாக்சி மாவட்டம் 3 வருவாய் வட்டங்களையும்,  15 ஒன்றியக் குழுக்களாகப் பிரிக்கப்பட்டுள்ளது. 
:

## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
கி. இராமச்சந்திரன்

**கி. இராமச்சந்திரன்** (*K. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் மன்னார்குடி நகரைச் சேர்ந்தவர். மன்னார்குடி தேசிய உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மன்னார்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1939 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
நாலந்தா சட்டமன்றத் தொகுதி

**நாலந்தா சட்டமன்றத் தொகுதி** *(Nalanda Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது நாலந்தா மாவட்டத்தில் அமைந்துள்ளது. இது நாலந்தா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
தருமபுரம் ஆதீனத்தின் 27வது குருமகாசந்நிதானம்

**ஸ்ரீலஸ்ரீ கயிலை மாசிலாமணி தேசிக ஞானசம்பந்த பரமாசாரிய சுவாமிகள்** (பிறப்பு: 17 அக்டோபர் 1965) தருமபுரம் ஆதீனத்தின் 27வது குருமகாசந்நிதானமாக விளங்குகிறார். இவர் ஆன்மீகம், கல்வி, சமுதாய சேவை, சுற்றுச்சூழல் பராமரிப்பு மற்றும் சைவ சித்தாந்த வளர்ச்சியில் பல்வேறு முக்கிய பங்களிப்புகளை செய்து வருகிறார்.

## வாழ்க்கைச் சுருக்கம்
1965 அக்டோபர் 17 அன்று தமிழ்நாட்டின் திருஎருக்கத்தம்புலியூரில் பிறந்த இவர், வேல்முருகன் எனப் பெயரிடப்பட்டார். சீர்காழியில் கல்வி முடித்த பின் மதுரை ஆதீனத்தில் ஒரு காலம் தங்கி, பின்னர் தருமபுரம் ஆதீனத்தில் சேர்ந்தார். 26வது குருமகாசந்நிதானம் அவரை சீடராக ஏற்று 'ஸ்ரீமத் குமாரசுவாமி தம்பிரான்' எனப் பெயரிட்டார்.

இவர் முனைவர் பட்டம் பெற்ற முதல் ஆதீனத் தம்பிரானாகவும், உலகின் 50க்கும் மேற்பட்ட நாடுகளுக்கு ஆன்மீகப் பயணம் மேற்கொண்டவராகவும் உள்ளார். பிப்ரவரி 1, 2017 அன்று இளைய சன்னிதானமாக நியமிக்கப்பட்டு, டிசம்பர் 13, 2019 அன்று தருமபுரம் ஆதீனத்தின் 27வது குருமகாசந்நிதானமாக பொறுப்பேற்றார்.

## மேற்கோள்கள்

பகுப்பு:சைவ ஆதீனங்கள்
பகுப்பு:1965 பிறப்புகள்
துள்ளூர்

**துள்ளூர்** (*Thullur*) என்பது இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு கிராமம் ஆகும். கிருட்டிணா நதியிலிருந்து 4 கி.மீ தொலைவில் இக்கிராமம் அமைந்துள்ளது. குண்டூர் மாவட்டத்தில் உள்ள துள்ளூர் மண்டலத்தின் தலைமையகம் துள்ளூர் ஆகும். அருகிலுள்ள நகரமான மங்களகிரியிலிருந்து 21 கி.மீ தொலைவில் இக்கிராமம்  அமைந்துள்ளது. ஒரு கிராம பஞ்சாயத்தாக அறிவிக்கப்படுவதற்கு முன்பு குண்டூர் மாவட்டத்தின் துள்ளூர் மண்டலத்தில் ஒரு கிராமமாக இக்கிராமம் இருந்தது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 7,794 ஆகும். இத்தொகையில் ஆண்கள் 3,865 பேராகவும், பெண்கள் 3,929 பேராகவும் இருந்தனர். 6 வயதுக்குட்பட்ட குழந்தைகளின் மக்கள் தொகை 700 ஆகும். சராசரி கல்வியறிவு விகிதம் அப்போது 69.44 சதவீதமாக இருந்தது.  4,925 பேர் கல்வியறிவு பெற்றவர்களாக இருந்தனர்.

## போக்குவரத்து
விசயவாடா மற்றும் அமராவதி வழித்தடத்தில் துள்ளூர் அமைந்துள்ளது. இந்த கிராமத்திற்கு விசயவாடா பேருந்து நிலையம் மற்றும் குண்டூர் பேருந்து நிலையத்திலிருந்து ஆந்திரப் பிரதேச மாநில சாலைப் போக்குவரத்துக் கழகத்தின்  நகர பேருந்து சேவைகள் சேவை செய்கின்றன. தற்போது தலைமைச் செயலகத்திற்கு சேவை செய்ய துள்ளூர் வழியாக இயக்கப்படும் பேருந்துகளின் எண்ணிக்கை அதிக அளவில் உள்ளன.

## கல்வி
இங்குள்ள மக்களுக்கு தொடக்க மற்றும் இடைநிலைப் பள்ளிக் கல்வியை, மாநிலப் பள்ளிக் கல்வித் துறையின் கீழ் உள்ள அரசு, உதவி பெறும் தனியார் பள்ளிகள் வழங்குகின்றன. வெவ்வேறு பள்ளிகளால் பின்பற்றப்படும் பயிற்று மொழியாக ஆங்கிலமும், தெலுங்கும் உள்ளன.

## மேற்கோள்கள்

## வெளி இணைப்புகள்

பகுப்பு:அமராவதி மாவட்டம்
பகுப்பு:குண்டூர் மாவட்டம்
கூலிக்கு மாரடித்தல்

thumb| துக்கம் அனுசரிப்பவர்,  18வது வம்சம், கிமு 1550–1295. எகிப்திய சுடுமண் சிற்பம்
**கூலிக்கு மாரடித்தல்** அல்லது **தொழில்முறை துக்கம் கொள்பவர்கள்** (*Professional mourning*)  என்பது துக்க நிகழ்வில் கூலிக்காக வந்து துக்கம் அனுசரிப்பது போல் நடிப்பவர் ஆவர். இவர்களை பொதுவாக உண்மையாக துக்கப்படுபவர்களிடமிருந்து வேறுபடுத்திப் பார்க்க முடியாது. ஒரு தொழிலாக இது எகிப்து, சீனம், நடுநிலக் கடல், அண்மைக் கிழக்கு பண்பாடுகளிலிருந்து உருவாகியது. கூலிக்கு மாரடிப்பவர்கள் **வைலர்கள்**, **மோயிராலஜிஸ்டுகள்**,   என்றும் அழைக்கப்படுகின்றனர். புலம்புவதற்கு அல்லது புகழ்பாடி ஒப்பாரி வைப்பதற்கு, துக்க வீட்டுக் குடும்பத்திற்கு ஆறுதல் அளிக்க, இறுதிச் சடங்கு நிகழ்வை  மேம்படுத்துவதற்கு ஊதியம் பெறுகிறார்களாக இவர்கள் உள்ளனர். பைபிள்  மற்றும் பிற சமய நூல்களில் குறிப்பிடப்பட்டுள்ள இந்தப் பிரிவினர், கிமுவின் ஆரம்ப நூற்றாண்டுகளின் உகாரிடிக் காவியங்கள்  முதல் நவீன கவிதைகள் வரை இலக்கியங்களில் பரவலாகப் பேசப்பட்டு ஆராயப்படுகின்றனர்.

## வரலாறு
கூலிக்கு மாரடிக்கும் செயலைச் செய்ய பணியமர்த்தப்பட்டவர்கள் பெரும்பாலோர் பெண்களே ஆவர். ஆண்கள் உணர்ச்சிவசப்படாமல் இருப்பார்கள் என்ற எதிர்பார்ப்பு காரணமாக அவர்கள் இதற்குத் தகுதியற்றவர்களாகக் கருதப்பட்டனர்.  துக்க நிகழ்வு என்பது சில நேரங்களில் பெண்களுக்குக் கிடைக்கும் ஒரு சில ஊதியத் தொழில்களில் ஒன்றாகும்.  ஒரு துக்க நகழ்வில் துக்கம் அனுஷ்டிப்பவர்கள் எண்ணிக்கைக் கூடுதலாக இருப்பது செல்வம், சமூக அந்தஸ்தின் அடையாளமாகவும் பார்க்கப்படுகிறது. ஒரு இறுதி நிகழ்வைப் பின் தொடர்ந்து எவ்வளவு அதிகமாகவர்கள் வருகிறார்களோ, அந்த அளவுக்கு இறந்தவர் சமூகத்தில் மதிக்கப்படுகிறார். 

### எகிப்து
thumb| ஒரு எகிப்தியக் கல்லறையில் பொறிக்கப்பட்டுள்ள  துக்கப்படுபவர்கள்
பண்டைய எகிப்தில், துக்கம் அனுசரிப்பவர்கள் துக்கத்தைக் கூடுதலாகக் காண்பிப்பார்கள். அப்போது முடியைக் கலைத்துப் போடுதல், உரத்து அழுதல், மாரில் அடித்துக் கொள்ளுதல், உடலில் மண்ணைப் பூசிக் கொள்ளுதல் ஆகியவற்றைச் செய்வர்.  இறுதிச் சடங்கு ஊர்வலத்தில் பிணத்தைப் பின்தொடரும் மக்கள் கூட்டத்தை கல்லறைகள் மற்றும் பிரமிடுகளில் சித்தரித்து செதுக்கபட்டுள்ளன.  

### சீனா
756 முதல் சீன இறுதிச் சடங்குகளில் தொழில்முறை துக்கப்படுபவர்கள் தொடர்ந்து கலந்து கொள்கிறார்கள்.  இறுதிச் சடங்கு ஊர்வலங்களின் போது நிகழும் நாடக நிகழ்ச்சிகளிலிருந்து தொழில்முறை துக்கப் பாரம்பரியம் உருவானது.  மூன்றாம் நூற்றாண்டின் முற்பகுதியில் இறுதிச் சடங்குகளில் இசை நிகழ்ச்சிகள் இருந்தன. அத்தகைய ஒரு காட்சியை அறிஞர் ஜீஹீ ஹாங் விவரித்துள்ளார்.

### இந்தியா
இந்தியாவின் பல பகுதிகளில், குறிப்பாக மேற்கு இந்திய மாநிலமான இராசத்தானில் *ருடாலி* என்று அழைக்கப்படும் கூலிக்கு மாரடிக்கும் பெண்கள் காணப்படுகின்றனர். 

### ஐரோப்பா
alt=Etching of death criers in long cloaks and holding bells|thumb| மரணத்தை அறிவிப்பவர் அல்லது மரணத்தைக் கண்காணிப்பவர்
உரோமானிய வரலாற்றில், இறுதிச் சடங்கு நிகழ்வுகளில் துக்கப்படுபவர்கள் பணியமர்த்தப்பட்டனர். மேலும் அவர்கள் பெரும்பாலும் நாடக நிகழ்ச்சியாக கருதப்பட்டனர். ஆரம்பகால வரலாற்றில், *பிரீஃபிசியா* என்று அழைக்கப்படும் கூலிக்கு மாரடிப்பவர்கள், இறந்தவர்களுக்காகப் பாடுவதற்காக இறுதி ஊர்வலத்தில் இசைக்கலைஞர்களைப் பின்தொடர்ந்து செல்வர். 

## மேற்கோள்கள்

பகுப்பு:இந்து சமய இறப்புச் சடங்குகள்
வளையபெண்டாடையீனைல் நிக்கல் நைட்ரோசில்

**வளையபெண்டாடையீனைல் நிக்கல் நைட்ரோசில்** (*Cyclopentadienyl nickel nitrosyl*) என்பது (C5H5)NiNO என்ற மூலக்கூற்று வாய்ப்பாட்டால் விவரிக்கப்படும் ஒரு கரிமநிக்கல் சேர்மமாகும். எதிர்காந்தவியல்பு கொண்ட சேர்மமான இது எளிதில் ஆவியாகும் தன்மை கொண்டதாகும். ஒப்பீட்டளவில் காற்றில் நிலைத்தன்மை கொண்ட சிவப்பு திரவமான இச்சேர்மம் ஓர் எளிமையான மோனோ-வளையபெண்டாடையீனைல் உலோக அணைவுச் சேர்மம் ஆகும்.  நிக்கலோசீனை நைட்ரிக் ஆக்சைடுடன் சேர்த்துச் சூடுபடுத்துவதன் மூலம் வளையபெண்டாடையீனைல் நிக்கல் நைட்ரோசில் தயாரிக்கப்படுகிறது. இதன் நச்சுத்தன்மை நிக்கல் டெட்ராகார்போனைலுடன் ஒப்பிடத்தக்கது என்றும் கூறப்படுகிறது.  C5v என்ற சமச்சீர்நிலையைக் கொண்டுள்ளது.

வளையபெண்டாடையீனைல் நிக்கல் நைட்ரோசில் சேர்மம் இலித்தியம் அலுமினியம் ஐதரைடுடன்  வினைபுரிந்து பாரா காந்தக் கொத்து (C5H5)4Ni4H3 சேர்மத்தைக் கொடுக்கிறது. 

தொடர்புடைய பெண்டாமெத்தில்வளையபெண்டாடையீனைல் அணைவுச் சேர்மமும் ((C5(CH3)5)NiNO ) அறியப்படுகிறது. 

வளையபெண்டாடையீனைல் நிக்கல் நைட்ரோசில் ஓர் எரிபொருள் சேர்க்கைப் பொருளாக பல காப்புரிமைகளுக்கு உட்பட்டதாகும்.

## மேற்கோள்கள்

பகுப்பு:கரிமநிக்கல் சேர்மங்கள்
வெ. இராசு

**வெ. இராசு** (*V. Raju*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் தேங்காய்த்தின்னிபட்டி கிராமத்தினைச் சேர்ந்தவர். வையம்பட்டி கலைமகள் உயர்நிலைப் பள்ளியில் பள்ளிக் கல்வியினை முடித்தா இராசு, திருச்சிராப்பள்ளி பெரியார் அரசுக் கல்லூரியில் இளங்கலை பட்டப் படிப்பினையும் தேசியக் கல்லூரியில் முதுகலைப் படிப்பினையும் முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கொளத்தூர் (புதுக்கோட்டை) சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1956 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:புதுக்கோட்டை மாவட்ட மக்கள்
திருக்குறள் திருப்பணிகள் திட்டம்

**திருக்குறள் திருப்பணிகள் திட்டம்** என்பது தமிழ்நாடு அரசின் தமிழ் வளர்ச்சித் துறையின் வழியாக, தமிழ்நாட்டிலுள்ள 38 மாவட்டங்களிலும் மாவட்ட ஆட்சியர் தலைமையின் கீழ் செயல்படுத்தப்படும் ஒரு திட்டமாகும்.  

கன்னியாகுமரியில் நடந்த திருவள்ளுவர் சிலை வெள்ளி விழாவில் பங்கேற்ற தமிழ்நாடு முதலமைச்சர் மு.க. ஸ்டாலின், தமிழ்நாடு முழுதும் தமிழ் வளர்ச்சித் துறை வாயிலாக திருக்குறள் திருப்பணிகள் திட்டம் செயல்படுத்தப்படும் என்கிற அறிவிப்பை வெளியிட்டார். அதனைத் தொடர்ந்து, இத்திட்டம் அனைத்து மாவட்டங்களிலும் நடைமுறைப்படுத்தப்பட்டிருக்கிறது.

இத்திட்டத்தின் வழியாக, ஒவ்வொரு மாவட்டத்திற்கும் திருக்குறளில் ஆர்வமும், புலமையும் மிக்க ஆசிரியர்கள், பயிற்றுநர்கள் தேர்வு செய்யப்பட்டு, அவர்களுக்குப் பயிற்சி வழங்கி மாவட்டந்தோறும் தொடர் பயிலரங்குகள், பயிற்சி வகுப்புகள் நடத்தப்படும். 'திருக்குறள் திருப்பணிகள்' தொடர்ந்து நடைபெறத் திட்டம் வகுக்கப்படும். இதற்காக ஆண்டிற்கு மாவட்டம் ஒன்றிற்கு மூன்று இலட்சம் ரூபாய் வழங்கப்படும்.

## கண்காணிப்புக் குழு

திருக்குறள் திருப்பணிகள் திட்டத்தினைச் செயல்படுத்திட மாவட்ட அளவில் எட்டு உறுப்பினர்களைக் கொண்ட கண்காணிப்புக் குழு ஒன்று அமைக்கப்பட்டிருக்கிறது. 

இக்கண்காணிப்புக் குழுவின் தலைவராக, மாவட்ட ஆட்சியர் செயல்படுவார். மாவட்ட முதன்மைக் கல்வி அலுவலர், தொடர்புடைய மாவட்டத்தைச் சேர்ந்த தமிழ் வளர்ச்சித் துறை விருது பெற்ற விருதாளர்கள் இருவர்,  ஆர்வமுள்ள எழுத்தாளர் அல்லது பேச்சாளர் அல்லது கவிஞர் ஒருவர், ஓய்வு பெற்ற தலைமை ஆசிரியர் அல்லது தமிழாசிரியர் ஒருவர், தமிழ் அமைப்புகளின் தலைவர் அல்லது செயலர் ஒருவர் ஆகியோர் உறுப்பினர்களாக நியமிக்கப்படுவர். தொடர்புடைய மாவட்டத் தமிழ் வளர்ச்சித் துறை துணை இயக்குநர் அல்லது உதவி இயக்குநர் உறுப்பினர் மற்றும் செயலாளராகச் செயல்படுவார் என்று தமிழ் வளர்ச்சி மற்றும் செய்தி (தவ1.2)த் துறையின் அரசாணை (நிலை) எண்:72, நாள்: 28.04.2025 வழியாக அரசாணை பிறப்பிக்கப்பட்டிருக்கிறது.

## மேற்கோள்கள்

பகுப்பு:திருக்குறள்
பகுப்பு:தமிழ் மொழி அமைப்புகள்
இரவீந்திர வசந்த்ராவ் சவான்

**இரவீந்திர வசந்த்ராவ் சவான்** (*Ravindra Vasantrao Chavan*) இந்தியாவின் மகாராட்டிர மாநிலத்தைச் சேர்ந்த ஓர் அரசியல்வாதியாவார். இரவீந்திர வசந்த்ராவ் சவான் பாட்டீல் என்ற பெயராலும் அறியப்படுகிறார். 1981ஆம் ஆண்டு திசம்பர்  மாதம் 9ஆம் தேதியன்று பிறந்தார். 2024ஆம் ஆண்டு நவம்பர் மாதம் 28ஆம் தேதி முதல் நாந்தேடு மக்களவைத் தொகுதியின் மக்களவை உறுப்பினராகப் பணியாற்றுகிறார். இந்திய தேசிய காங்கிரசு கட்சியின் உறுப்பினராக அரசியலில் ஈடுபடுகிறார். 2024ஆம் ஆண்டு நடைபெற்ற மக்களவை இடைத்தேர்தலில் 1,457 வாக்குகள் வித்தியாசத்தில் வெற்றிபெற்று தேர்ந்தெடுக்கப்பட்டார்.

## அரசியல் வாழ்க்கை
இரவீந்திர வசந்த்ராவ் சவான் சிறு வயதிலிருந்தே நைகான் நகரத்தில் பல சமூக நடவடிக்கைகளில் ஈடுபட்டு பொதுமக்களுக்காக வேலை செய்தார். இந்த குணங்களை தனது தாத்தாவிடமிருந்து பெற்றார். இவரின் தந்தை நைகானில் இருந்து இரண்டு முறை சட்டமன்ற உறுப்பினராகவும் ஒரு முறை சட்ட மேலவை உறுப்பினராகவும், நாந்தேடு மாவட்ட நாடாளுமன்ற உறுப்பினராகவும் இருந்துள்ளார். இவரது தாத்தா நைகானில் இருந்து தேர்ந்தெடுக்கப்பட்ட முதல் சட்டமன்ற உறுப்பினராவார்.  மகாராட்டிராவின் இளைய நாடாளுமன்ற உறுப்பினராக அறியப்படும் இவர் தனது நடத்தைக்காகவும் நன்கு அறியப்பட்டார். விவசாயிகளுக்காகத் தொடர்ந்து பாடுபடுகிறார்.

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மகாராட்டிர அரசியல்வாதிகள்
யசோதா செல்லப்பா

**யசோதா செல்லப்பா** (*Yasodha Chellappa*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் திருவையாறு வட்டம் அன்னப்பன்பேட்டை கிராமத்தினைச் சேர்ந்தவர். அம்மாப்பேட்டை அருள்நெறி உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வலங்கைமான் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1952 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
மன்ஹாட்டன் பாலம்

**மன்ஹாட்டன் பாலம்** நியூயார்க் நகரத்தின்   கிழக்கு ஆற்றின் குறுக்கே கட்டப்பட்டுள்ள தொங்கு பாலம் ஆகும். இது மன்ஹாட்டனின் தென் (கீழ்)பகுதியையும் புரூக்ளினின் நகரமையத்தையும் இணைக்கின்றது.  லியோன் முவாசெய்ஃப் என்பவரால் வடிவமைக்கப்பட்ட இந்தப் பாலம்  நீளமானது. இது மன்ஹாட்டன் தீவையும் நீள் தீவையும்இணைக்கும் நான்கு வாகனப் போக்குவரத்து பாலங்களில் ஒன்றாகும்; அண்மித்த புரூக்ளின் பாலம் இதற்கு மேற்கே உள்ளது, மற்ற இரு பாலங்கள்  (குயின்சுபரோ பாலம், வில்லலியம்சு பாலம்) வடக்கே உள்ளன. 

1898 இல் இந்தப் பாலத்தைக் கட்ட முன்மொழியப்பட்டது; அப்போது இது "பாலம் எண். 3" என குறிப்பிடப்பட்டிருந்தது. 1902-இல் இதற்கு மன்ஹாட்டன் பாலம் என பெயரிடப்பட்டது. பாலத்தின் தொங்கு கோபுரங்களுக்கான அடித்தளங்கள் 1904இல் முடிவுற்றன. திசம்பர் 31, 1909இல் மன்ஹாட்டன் பாலம் போக்குவரத்திற்கு திறக்கப்பட்டது.  1912-ஆம் ஆண்டு முதல் அமிழ் தண்டூர்தி போக்குவரத்து துவங்கியது; 1915-ஆம் ஆண்டிலிருந்து நியூயார்க் நகர சப்வே தொடரிகள் பாலத்தின் மீது  இயக்கப்பட்டன. 1929-இல் அமிழ் தண்டீர்தி சேவைகள் நிறுத்தப்பட்டன. தவிரவும் சப்வே போக்குவரத்தினால் ஒரு பக்கமாக ஏற்பட்ட சாய்வை சரிசெய்ய 1982 - 2004 காலகட்டத்தில் விரிவான சீரமைப்புப் பணிகள் மேற்கொள்ளப்பட்டன.
## மேற்கோள்கள்

## வெளி இணைப்புகள்

* 
* மன்ஹாட்டன் பாலம் at New York City DOT
* மன்ஹாட்டன் பாலம்  at NYCsubway.org

பகுப்பு:நியூயார்க் நகரம்
பகுப்பு:தொங்கு பாலங்கள்
பகுப்பு:1909
பாற் சட்டமன்றத் தொகுதி

**பாற் சட்டமன்றத் தொகுதி** *(Barh Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பட்னா மாவட்டத்தில் அமைந்துள்ளது. பாற், முங்கேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
ராம் லட்சுமண் (சண்டைப் பயிற்சியாளர்)

**செல்லா ராம்** மற்றும் **செல்லா லட்சுமண்** ( **ராம் லட்சுமண்** என்றும் அழைக்கப்படுகிறனர்) ஆகியோர் தெலுங்குத் திரையுலகில் முதன்மையாக பணியாற்றும் ஒரு இந்திய அதிரடி சண்டைப் பயிற்சி இரட்டையர்களாவர். சிறந்த சண்டைப் பயிற்சிக் கலைஞருக்கான  நந்தி விருதை ஆறு முறை இவர்கள் பெற்றுள்ளனர். இவர்கள் விக்ரம் தர்மா, கனல் கண்ணன், பீட்டர் ஹீன், ஸ்டன் சிவா, பெப்சி விஜயன், விஜய், அனல் அரசு, ஸ்டண்ட் சில்வா, திலீப் சுப்பராயன், ரவிவர்மா, அன்பரிவ் ஆகியோருடன் பணிபுரிந்துள்ளனர்.

## தொழில்
ராமும் லட்சுமணனும் ஆந்திரப் பிரதேசத்தின் பிரகாசம் மாவட்டத்தைச் சேர்ந்த இரட்டையர்கள் ஆவர்.

## திரைப்படவியல்

; நடிகராக

* *[[பெரியண்ணா]]* (1999; தமிழ்)
* *ஆக்சன் நெ. 1* (2002)

## விருதுகள்

; நந்தி விருது

* 2004: சிறந்த சண்டைப் பயிற்சியாளர் - *ஆர்யா* 
* 2005: சிறந்த சண்டைப் பயிற்சியாளர் – *ஆந்திரு *
* 2007: சிறந்த சண்டைப் பயிற்சியாளர் - *தீ *
* 2008: சிறந்த சண்டைப் பயிற்சியாளர் – *நெனிந்தே *
* 2009: சிறந்த சண்டைப் பயிற்சியாளர் - *ரைடு*
* 2014: சிறந்த சண்டைப் பயிற்சியாளர் - *லெஜண்ட்* 

**சந்தோஷம் திரைப்பட விருதுகள்**

* 2023 : சிறந்த சண்டைக் காட்சி – *வால்டேர் வீரய்யா* 

**[[தென்னிந்திய சர்வதேசத் திரைப்பட விருதுகள்]]**

* 2013 : சிறந்த சண்டைப் பயிற்சியாளர் - *கப்பார் சிங்*

## மேற்கோள்கள்

பகுப்பு:1960கள் பிறப்புகள்
பகுப்பு:பிரகாசம் மாவட்ட நபர்கள்
பகுப்பு:தெலுங்கு மக்கள்
பகுப்பு:வாழும் மக்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
இடதுசாரி ஐக்கிய முன்னணி

| headquarters = திருவனந்தபுரம்
|eci=}}

**இடதுசாரி ஐக்கிய முன்னணி** (United Front of Leftists) என்பது முன்னாள் இந்திய மாநிலமான திருவாங்கூர்-கொச்சியினை தளமாகக் கொண்ட இடதுசாரி,  சோசலிசக் கட்சிகளின் அரசியல் கூட்டணியாகும். இது 1952ஆம் ஆண்டு இந்தியப் பொதுவுடமைக் கட்சி, புரட்சிகர சோசலிசச் கட்சி, கேரள சோசலிச கட்சி போன்ற அரசியல் கட்சிகளால் உருவாக்கப்பட்டது. பின்னர், முந்தைய திருவாங்கூர்-கொச்சியில் வலிமையான கட்சிகளில் ஒன்றான பிரஜா சோசலிச கட்சியினையும் கூட்டணியில் இணைந்தது.

## மேலும் காண்க
* திருவாங்கூர்–கொச்சி
* 1952 திருவாங்கூர்-கொச்சி சட்டமன்றத் தேர்தல்
* 1954 திருவாங்கூர்-கொச்சி சட்டமன்றத் தேர்தல்
* 1952 ஆம் ஆண்டு மலபாரில் சென்னை சட்டமன்றத் தேர்தல்

## மேற்கோள்கள்